|  |
| --- |
|  |
| Volvo Car Denmark A/S | |
| **Presse-information** | |

|  |  |  |
| --- | --- | --- |
| **Dato: 29.05.2019** |  |  |

**Volvo Cars og Varjo præsenterer verdens første mixed reality applikation til udvikling af biler**

Fremtidens måde at udvikle biler på er klar. Volvo og den finske producent af augmented reality headsets, Varjo, har skabt en verdensnyhed: En mixed reality tilgang til vurdering af prototyper, design og aktive sikkerhedsteknologier.

Samarbejdet bliver yderligere styrket af, at Volvo Car’s Tech Fund har besluttet at investere i Varjo. Tech Fund er en del af Volvo, der investerer i teknologiske start-ups med stort potentiale.

Volvo og Varjo gør det muligt at køre en rigtig bil, mens man er iført et mixed reality headset. Dermed bliver det let for de ingeniører og designere, der udvikler bilerne, at tilføje virtuelle elementer eller hele systemer, som ser virkelige i førerens bevidsthed, og som bliver opfattet som sådan af bilens sensorer. Indtil nu har ingen anden bilproducent været i stand til at gøre det.

Varjo XR-1 Headsettet, der bliver introduceret i dag, viser fotorealistisk mixed eller virtual reality i en HD-opløsning, der er bedre end noget der hidtil har kunnet fås. Som sådan kan XR-1 radikalt nedbringe udviklingstiden ved at gøre det muligt for designerne at vurdere systemer og design stort set omgående.

Sammenligner man med forgængeren supplerer XR-1 headsettet med HD-kameraer, og mixed reality er mulig. Det gør, at Volvo’s designere og ingeniører kan køre fremtidige biler og vurdere dem i et simuleret miljø, mange år før de rent faktisk eksisterer. På den måde kan Volvo udvikle de sikreste biler med den allerbedst brugeroplevelse.

”Med denne mixed reality mulighed kan vi begynde at vurdere design og teknologier, allerede mens en bil er på tegnebrættet,” siger Henrik Green, chef i Volvo Cars teknologiske afdeling. ”I stedet for den almindelige statiske måde at vurdere nye produkter og ideer på, kan vi teste koncepter på vejene med det samme. Det åbner for omkostningsbesparelser, fordi det identificerer, hvad der skal prioriteres, og påpeger eventuelle flaskehalse meget tidligere i design- og udviklingsprocessen”.

XR-1 gør det også lettere for Volvo’s teknikere at udvikle og vurdere aktive sikkerhedsløsninger. Med XR-1 headsettet på kan sikkerhedseksperter køre virkelige biler i Volvo’s forskningsafdeling i Sverige, hvor de kan teste virtuelle aktive sikkerhedssystemer, der via augmented reality overføres til det virkelige miljø.

Via teknologi, der er indbygget i XR-1, og som meget præcist registrerer personens øjenbevægelser, er det let at vurdere, hvordan en fører bruger en ny funktion, og om han eller hun

bliver distraheret af funktionen. Denne teknologi-baserede tilgang til at måle distraktionsgraden sikrer, at Volvo kan udvikle nye systemer, som ikke virker stjæler bilistens opmærksomhed.

”Lige fra starten har vores vision været at skabe et produkt, der kan fusionere den virkelige og virtuelle verden gnidningsløst,” siger Niko Eiden, grundlægger og koncernchef i Varjo. ”Den meget avancerede måde, Volvo anvender XR-1 på viser, at Varjo’s teknologi giver muligheder, som tidligere har været uden for rækkevidde. Sammen med Volvo er vi gået ind i en ny æra, hvad angår professionel mixed reality”.

Volvo er banebrydende i bilbranchen, når det drejer sig om at bruge augmented og virtuel reality i sit design- og udviklingsarbejde. Partnerskabet med Varjo er den seneste og mest avancerede manifestation af virksomhedens stærke position på området. Volvo tror på værdien af smarte partnerskaber, hvor førende teknologiske virksomheder udvikler næste generation teknologier.

”Varjo er klart førende på dette område,” siger Zaki Fasihuddin, koncernchef i Volvo Cars Tech Fund. ”Virksomhedens teknologi lover godt for fremtiden, men den tilbyder også allerede i dag applikationer til Volvo-biler. Varjo er et tekstbog eksempel på den type virksomheder, vi ønsker at investere i”.

Fra i dag bliver Varjo XR-1 Headsettet og Volvo’s teknologi-app demonstreret på Augmented Reality World Expo i Santa Clara, Californien, og der er indgivet patentansøgning på den.

|  |  |  |
| --- | --- | --- |
|  |  |  |
|  | | | |